paragraph_text: Križ na Zlatištu bio je novinska tema dvije godine. 2016. godine zemljište na Zlatištu prodano je arapskim investitorima, što je podiglo prašinu u Republici Srpskoj, a pojedini mediji optuživali su neke ljude iz općine Istočni Stari Grad za veleizdaju. Četrdeset dunuma zemljišta prodano je tvrtci arapskih vlasnika, koja je podigla zabavni park u neposrednoj blizini. Neslužbeno se čulo da će na ovom mjestu najvjerojatnije biti podignut stambeni kompleks s luksuznim vilama, uz mogućnost novih zabavnih parkova. Ipak, zemljište je bilo u privatnom vlasništvu Bošnjaka od kojih je zemljište kupila tvrtka iz Banje Luke koja je preprodala Arapima. Dozvolu za gradnju, jer se zemljište nalazi u dvjema općinama, dalo je Ministarstvo prostornog uređenja, građevinarstva i ekologije Republike Srpske.<ref>(boš.) Dnevni avaz E. Trako: Ko je Arapima prodao Zlatište , 29. listopada 2016. (pristupljeno 5. prosinca 2018.)